CELEX: 62014CN0290
Language: mt
Date: 2014-06-12 00:00:00
Title: Kawża C-290/14: Talba għal deċiżjoni preliminari mressqa mit-Tribunale di Firenze (l-Italja) fit- 12 ta’ Ġunju 2014 – proċeduri kriminali kontra Skerdjan Celaj

1.9.2014   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 292/18
            
         Talba għal deċiżjoni preliminari mressqa mit-Tribunale di Firenze (l-Italja) fit-12 ta’ Ġunju 2014 – proċeduri kriminali kontra Skerdjan Celaj
   (Kawża C-290/14)
   2014/C 292/22
   Lingwa tal-kawża: it-Taljan
   
      Qorti tar-rinviju
   
   Tribunale di Firenze
   
      Parti fil-kawża prinċipali
   
   Skerdjan Celaj
   
      Domanda preliminari
   
   Id-dispożizzjonijiet tad-Direttiva 2008/115 (1) jipprekludu l-eżistenza ta’ dispożizzjonijiet nazzjonali tal-Istati Membri li jipprevedu piena ta’ priġunerija sa erba’ snin għal ċittadin ta’ pajjiż terz li, wara li jkun intbagħat lura fil-pajjiż tiegħu mhux abbażi ta’ sanzjoni kriminali u lanqas bħala konsegwenza ta’ sanzjoni kriminali, jidħol mill-ġdid fit-territorju nazzjonali bi ksur ta’ projbizzjoni legali ta’ dħul mill-ġdid, mingħajr ma jkun ġie preliminarjament issuġġettat għall-miżuri koerċitivi previsti fl-Artikolu 8 tad-Direttiva 2008/115 għall-finijiet tat-tneħħija rapida u effikaċi tiegħu?
   
      (1)  Direttiva 2008/115/KE tal-Parlament Ewropew u tal-Kunsill, tas-16 ta’ Diċembru 2008, dwar standards u proċeduri komuni fl-Istati Membri għar-ritorn ta’ ċittadini ta’ pajjiżi terzi li jkunu qegħdin fil-pajjiż illegalment (ĠU L 348, p. 98).